ÅRETS LAG: Øverst fra venstre: André Hansen (RBK), Tore Reginiussen (RBK), Bassel Jradi (Godset), Sigurd Rosted (Sarpsborg 08) og Björn Bergmann Sigurdarson (Molde). Nederst fra venstre: Fredrik Haugen (Brann), Eirik Ulland Andersen (Godset), Vito Wormgoor (Brann), Christian Grindheim (VIF), Tortol Lumanza (Stabæk) og Samuel Adegbenro (RBK). Foto:

Her er årets lag på VG-børsen

For tredje år på rad topper en Rosenborg-spiller VG-børsen. I 2015 ble Pål André Helland «Årets spiller», i fjor tronet Mike Jensen øverst og i år var Samuel Adegbenro (21) best, den yngste som topper børsen på 25 år.

Geir Juva

Oppdatert 30. november 2017

Artikkelen er over to år gammel

Mer om Adegbenro senere. Først årets lag, hvor Adegbenro utgjør halvparten av spissparet helt fremst i en 3-5-2-formasjon.

Elleveren er basert på snittet spillerne har fått på VG-børsen for Eliteserien 2017. Rosenborg har tre spillere med på laget.

Redaksjonelt samarbeid Dplay Se Eliteserien og OBOS-ligaen direkte på Dplay

Keeper: André Hansen, Rosenborg

Høyeste redningsprosent (81,72) på fire år blant keepere som har spilt fast i Eliteserien.

Snitt på VG-børsen: 5,48

Antall ganger på rundens lag: 2

Se også: Hansen gir seg på landslaget

Forsvar: Tore Reginiussen, Rosenborg

Årets forsvarsspiller på VG-børsen for første gang siden 2008. Var også på laget i 2013. 5,54

Snitt på VG-børsen: 5,54

Antall ganger på rundens lag: 5

Tore Reginiussen ble kåret til Årets spiller under Fotballfesten 2017 på TV Norge. Men da han mottok prisen ble det kluss:

Forsvar: Vito Wormgoor, Brann

Første nederlender på årets lag, og første Brann-stopper siden Ragnvald Soma i 2004.

Snitt på VG-børsen: 5,38

Antall ganger på rundens lag: 3

Wormgoor involvert: Riise kalte kontroversielle straffer for skandale

Forsvar: Sigurd Rosted, Sarpsborg 08

Midtstopperen er første Sarpsborg-spiller på årets lag på 45 år. Tredje flest klareringer med hodet (111) i årets serie.

Snitt på VG-børsen: 5,30

Antall ganger på rundens lag: 4

VG var på besøk hos Sigurd Rosted i juni. Den gang bodde han sammen med nåværende Rosenborg-spiller Anders Trondsen:

Midtbane: Bassel Jradi, Strømsgodset

17 målpoeng i år (ti mål, syv målgivende), flest blant midtbanespillere (delt med lagkamerat Ulland Andersen).

Snitt på VG-børsen: 5,48

Antall ganger på rundens lag: 6

Husker du? Jradi ville bort - nå stråler han

Midtbane: Fredrik Haugen, Brann

Nest flest assists i årets serie (ti). Slo 90 sjanseskapende pasninger, 32 flere enn nr. 2 på listen.

Snitt på VG-børsen: 5,59

Antall ganger på rundens lag: 6

Se bildene av en ung Haugen i Løv-Ham-drakt:

Midtbane: Christian Grindheim, Vålerenga

Andre gang på årets lag. Var der også i 2013. Nådde 50 seriemål på sesongens siste dag, da han scoret i 2-5-tapet mot Sogndal.

Snitt på VG-børsen: 5,52

Antall ganger på rundens lag: 2

Så du? Tårevåt avskjed med Vålerenga

Midtbane: Tortol Lumanza, Stabæk

Traff med 397 pasninger på siste tredjedelen av banen, 22 flere enn nest beste spiller.

Snitt på VG-børsen: 5,46

Antall ganger på rundens lag: 4

Se også: Lumanza ga opp fotballen etter vennens død

Midtbane: Eirik Ulland Andersen , Strømsgodset

Elleve mål og seks assists. Beste langskytter med seks scoringer fra minimum 16 meters hold.

Snitt på VG-børsen: 5,67

Antall ganger på rundens lag: 4

Ulland-brødrene: En stoppet av angst – den andre ble eliteseriespiller

Angrep: Björn Bergmann Sigurdarson, Molde

Var også på årets lag i 2011. Da scoret han 5 mål. Nå satte han solid pers med 16 mål.

Snitt på VG-børsen: 5,85

Antall ganger på rundens lag: 6

Molde-kapteinen kaller ham en snåling, og Solskjær ga Sigurdarson en lekse:

Angrep: Samuel Adegbenro, Rosenborg

Årets spiller. Åtte mål, seks av dem i Viking-drakt. 59 vellykkede dribleserier. Ingen spiller fikk flere frispark (74).

Snitt på VG-børsen: 6,04

Antall ganger på rundens lag: 6

Adegbenro: Tviler aldri på Jesus

Det var årets lag, les mer om Samuel Adegbenro, Erik Mykland og Tommy Skjerven under videoen av høydepunktene fra sesongen 2017:

Yngste siden Mykland

21 år gamle Adegbenro er den nest yngste vinner av VG-børsen noensinne, og den yngste siden Erik Mykland vant med Start i 1992. Mykland var 21 år og 89 dager da han vant. Adegbenro fyller 22 år førstkommende søndag.

Den nigerianske Rosenborg-vingen er fjerde vinner fra Afrika, etter Stabæks Somen Tchoyi (Kamerun) i 2007, Moldes Makhtar Thioune (Senegal) i 2009 og Rosenborgs Anthony Annan (Ghana) i 2010.

Rosenborg vant fire av fem børskategorier i år som i fjor. De fikk Årets Spiller, Årets Keeper (André Hansen forsvarte tittelen), Årets Forsvarsspiller og Årets Angrepsspiller. Forrige RBK-vinner av sistnevnte kategori var Frode Johnsen i 2003.

Strømsgodset fikk Årets Midtbanespiller (Eirik Ulland Andersen) for andre gang. I Godsets gullår 2013 vant Stefan Johansen kategorien.

Ellers er det bare å gratulere Tommy Skjerven som endelig klarte å bli «Årets dommer». Og det etter å ha vært nummer to tre ganger, deriblant i de to foregående sesongene.

2009: Skjerven sier Hulsker-opptreden var det verste han har opplevd i Norge

50-åringen fra Kaupanger debuterte i Eliteserien i 1995 og står med 340 kamper på øverste herrenivå i Norge. Det er soleklar rekord. Skjerven var for øvrig en av to dommere (Tom Harald Hagen) som ikke delte ut rødt kort i årets Eliteserie. Skjervens siste marsjordre på toppnivå kom i april 2015.

Helgens avslutningsrunde ble årets mest målrike. 34 scoringer løftet snittet for hele sesongen til 2,84 per kamp. Det er 0,12 bedre enn i fjor, men vesentlig svakere enn i 2015 (3,23).

Toppscorer ble nok en gang en danske fra Rosenborg på 19 mål. Nicklas Bendtner tok over der Christian Gytkjær slapp i fjor.

Publikumssnittet endte på 6699, mot 6971 i fjor. Årets snitt er det laveste på 14 år (6587 i 2003). Og med Aalesund og Viking ned, og Bodø/Glimt og Start opp, skal det godt gjøres å få mer positive tall neste sesong.

Publisert: 30.11.17 kl. 09:40 Oppdatert: 30.11.17 kl. 14:38

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også

Mer om Eliteserien Rosenborg BK